**ஹஜ்ரா பேகம்** ( Hajrah Begum ) (1910-2003) ஒரு இந்திய அரசியல்வாதியாவார். இந்தியப் பொதுவுடைமைக் கட்சியின் தலைவரான இவர் 1954 முதல் 1962 வரை இந்திய மகளிர் தேசிய கூட்டமைப்பின் பொதுச் செயலாளராக இருந்தார். 

ஹஜ்ரா பேகம் 1910 இல் ஒரு பணக்கார குடும்பத்தில் பிறந்து,  ராம்பூரில் வளர்ந்தார்.  இவரது தந்தை மீரட்டில் நீதிபதியாக இருந்தார்.  இந்தியத் திரைப்பட நடிகையும், நடன இயக்குநருமான ஜோரா சேகல் இவரது சகோதரி.  ஹஜ்ரா பேகம் தனது உறவினரைத் திருமணம் செய்து கொண்டார். ஆனால் விரைவில் விவாகரத்து செய்துவிட்டு தனது மகனுடன் தனது தந்தையின் வீட்டிற்குத் திரும்பினார்.   இந்த காலகட்டத்தில் இவர், இந்தியப் பொதுவுடமை தலைமைக்கு எதிரான மீரட் சதி வழக்கு குறித்த நீதித்துறை செயல்முறையால் ஈர்க்கப்பட்டார். 

1933 ஆம் ஆண்டில், பேகம் தனது மகனுடன் பிரித்தன் சென்றார். அங்கு மாண்டிசோரி கற்பித்தல் படிப்பைப் படித்தார்.   பிரித்தனில் படிக்கும் போது, கிரேட் பிரிட்டன் பொதுவுடமைக் கட்சியில் சேர்ந்த முதல் இந்தியர்களில் இவரும் ஒருவர்.  இவர் இந்திய மார்க்சிஸ்ட் மாணவர்களின் குழுவில் இருந்தவர்.  இவர் 1935 இல் சோவியத் ஒன்றியத்துக்ச் சென்றார்  1935 இல் பேகம் கே. எம். அசரப், இசட். ஏ அகமது மற்றும் சஜ்ஜாத் ஜாகிர் ஆகியோருடன் பிரித்தனிலிருந்து இந்தியா திரும்பினார்.  இந்தியா திரும்பியதும், இவர் இசட். ஏ அகமதுவை மணந்தார். இருவரும் இந்தியப் பொதுவுடைமைக் கட்சியின் முழுநேர கட்சி உறுப்பினர்களாக ஆனார்கள்.   இவர் அலகாபாத்தில் காங்கிரசு சோசலிசக் கட்சியில் தீவிரமாக செயல்பட்டார். அங்கு இவர் ரயில்வே கூலிகள், பத்திரிகை தொழிலாளர்கள் மற்றும் விவசாயிகளை ஒன்றிணைத்தார்.  அலகாபாத்தில் உள்ள காங்கிரசு சோசலிசக் கட்சியின் இளம் தலைவர்களின் முக்கிய குழுவில் இசட். ஏ அகமது, கே. எம். அசரப் மற்றும் ராம்மனோகர் லோகியா ஆகியோருடன் இவரும் ஒரு பகுதியாக இருந்தார்; லோகியாவைத் தவிர மற்ற அனைவரும் கட்சிக்கு மறைமுகமாகப் பணியாற்றும் உறுப்பினர்களாக இருந்தனர்.  அந்த நேரத்தில் பேகம் ஒரு சில பெண் உறுப்பினர்களில் ஒருவராக இருந்தார். 

பேகம், 1940 இல் அகில இந்திய மகளிர் மாநாட்டின் அமைப்புச் செயலாளராக ஆனார். மேலும் அதன் உறுப்பு இந்தி மொழி அமைப்பான *ரோஷ்னி* என்ற பத்திரிக்கையை திருத்தி வெளியிட்டார்.  *குவாமி ஜாங்கின்* வார இதழில் அடிக்கடி பங்களித்தார்.  இவர் 1949 இல் லக்னோ சிறையில் ஐந்து மாதங்கள் சிறையில் அடைக்கப்பட்டார், மேலும் அவர் விடுதலையான பிறகு மறைமுகமாக பணிபுரிந்தார். 

இவர் 1952 இல் வியன்னாவில் நடந்த உலக அமைதி மாநாட்டில் பங்கேற்றார்.  ஹஜ்ரா பேகம் 1954 முதல் 1962 வரை இந்தியப் பெண்களின் தேசிய கூட்டமைப்பை நிறுவியவர்களில் ஒருவராகவும், அதன் முன்னாள் பொதுச் செயலாளராகவும் இருந்தார் 

ஹஜ்ரா பேகம் 20 ஜனவரி 2003 அன்று நீண்ட காலமாக நோய்வாய்ப்பட்ட பின்னர் இறந்தார்.

மேற்கோள்கள்
-----------

1. ↑   *Britain Through Muslim Eyes: Literary Representations, 1780-1988*. .
2. 1 2 3 4 5 6 7   *Indian Women and Nationalism, the U.P. Story*. .
3. ↑   *Revolutionary Desires: Women, Communism, and Feminism in India*. .
4. 1 2 3 4   *Revolutionary Desires: Women, Communism, and Feminism in India*. .
5. 1 2 3 4 5 6 7 8   *Mainstream*. N. Chakravartty. 2003. பக். 4, 34. .
6. 1 2  Visalakshi Menon (2003). *Indian Women and Nationalism, the U.P. Story*. Har-Anand Publications. பன்னாட்டுத் தரப்புத்தக எண்:978-81-241-0939-7. .
7. ↑  Visalakshi Menon (2003). *Indian Women and Nationalism, the U.P. Story*. Har-Anand Publications. பக். 100–101. பன்னாட்டுத் தரப்புத்தக எண்:978-81-241-0939-7. .
8. ↑  Visalakshi Menon. *From Movement To Government: The Congress in the United Provinces, 1937-42*. SAGE Publications. பக். 35, 180. பன்னாட்டுத் தரப்புத்தக எண்:978-81-321-0368-4. .
9. ↑   *The Light is Ours: Memoirs & Movements*. .
10. ↑  "Burlington Hotel. Lucknow 1953. My Amma with her cousin Kiran Segal. My Nani Hajrah Begum with her sisters Zohra Segal and Uzra Butt and their father Mumtazullah Khan!". .